Bermuda noktardeo

La Bermuda noktardeo (Nyctanassa carcinocatactes) estas formortinta birdospecio de la familio de Ardeedoj el Bermudo. Ĝi estas foje atribuita al la genro Nycticorax. Ĝi estis unuafoje priskribita en 2006 fare de Storrs L. Olson kaj David B. Wingate el subfosilia materialo trovita en kuŝejoj de la Pleistoceno kaj de la Holoceno en kavoj kaj lagetoj de Bermudo. Ties anatomio estis sufiĉe simila al tiu de ties vivanta parenco, nome la Flavkresta noktardeo (N. violacea), sed ĝi havis pli fortikan bekon, pli amasan kranion kaj pli fortikajn malantaŭajn fingrojn. La specializo de la beko kaj de la malantaŭaj fingroj montris, ke ĝi estis ŝajne  adaptita al manĝo de terkraboj. Estas ankaŭ fruaj historiaj informoj alude al tiu specio. Ĝi eble iĝis formortinta pro la homa setliĝo ĉe Bermudo en la 17a jarcento.

 Referencoj 
Proceedings of the Biological Society of Washington - A New Species of Night-heron (Ardeidae: Nyctanassa) from Quaternary Deposits on Bermuda

Kategorio:Ardeoj
Kategorio:Ardeedoj
Kategorio:Pelikanoformaj
Kategorio:Birdoj de Ameriko
Kategorio:Formortintaj birdoj